Lielās ģildes nams
Koordinātas: 56°56′59″N 24°6′30″E﻿ / ﻿56.94972°N 24.10833°E﻿ / 56.94972; 24.10833 Lielās ģildes nams ir kādreiz Rīgas Lielajai ģildei (jeb Svētās Marijas ģildei) piederošs nams, kurš atrodas pie Līvu laukuma Amatu ielā 6 (starp Zirgu, Amatu un Meistaru ielām). Latvijas PSR laikā šeit atradās Valsts filharmonijas koncertzāle. Pašlaik šajā namā atrodas koncertzāle "Lielā Ģilde" un mājvieta Latvijas Nacionālajam simfoniskajam orķestrim.